Undervisningsprisen ved Det odontologiske fakultet

* Prisen tildeles en vitenskapelig ansatt som har utmerket seg med sin undervisning.
* Prisen utlyses i september:
	+ Kandidater til prisen kan foreslås av studenter og av instituttene (IOB og IKO) ved Det odontologiske fakultet
	+ Forslag til kandidater sendes til PSS v/Kristin B. Hansen innen 15. november
* Forslag som fremmes skal være begrunnet og dokumentert i form av:
	+ kandidatens undervisningsvirksomhet
	+ andre synlige uttrykk for kandidatens anseelse
	+ kandidatens betydning for eget fagmiljø, når det gjelder miljøskapende og undervisningsfremmende innsats.
* Dekanen har oppnevnt PSS som priskomité:
	+ Komitéen kan innhente supplerende vurderinger fra utenforstående sakkyndige når den måtte finne det hensiktsmessig.
	+ Ved uenighet i komitéen fattes avgjørelse ved avstemning og simpelt flertall. Ved stemmelikhet har lederen dobbeltstemme.
	+ Komitéen skal avgi begrunnet innstilling til dekanen. Den skal omtale hvilke kandidater de mener bør tildeles prisen. Innstillingen skal vedlegges en liste over vurderte og nominerte kandidater.
* Utdeling av prisen:
	+ Prisen deles ut av dekanen, normalt på Dekanens julegløgg i desember.